Әдептілік белгісі иіліп сәлем бергені

Жоспары  
1.Ұйымдастыру бөлімі  
2.Адам әдептілігімен кҿрікті  
3.Әдептілік неден басталады?  
4.Әдептілік пен әдепсіздік белгілері?  
5.Әдептілікке, адамгершілікке, сыпайылыққа байланысты мақал- мҽтелдер  
6. Қорытынды

1. [Ұрпақ тәрбиесі — ұлт болашағы](https://martebe.kz/rpa-t-rbiesi-lt-bolasha-y/)
2. [Жаңа заманның талабына сай ұрпақ тәрбиелеу міндетіміз](https://martebe.kz/zha-a-zamanny-talabyna-saj-rpa-t-rbieleu-mindetimiz/)
3. [Мейірімділік (сабақ жоспары)](https://martebe.kz/mejirimdilik-saba-zhospary/)

**Сабақтың мақсаты:**  
**Білімділік:** адам бойындағы ұнамды жҽне ұнамсыз қылықтарды ажырата білу, әдеп, әдептілік туралы түсініктерін кеңейту.

**Түзетушілік:** Оқушылардың таным қабілеттерін дамыту, байланыстырып сөйлеу дағдысын жетілдіру, сҿздік қорды молайту.

**Тәрбиелік**: Балаларды адамгершілікке, мейірімділікке, жаман әдеттен аулақ болып, бір-бірімен жағымды қарым- қатынас жасауға тҽрбиелеу.

**Көрнекілігі:** суреттер, нақыл сөздер, «Күн шуағы» ойынына арналған сөздер, әдептілікке, адамгершілік, сыпайылыққа байланысты мақал- мҽтелдер.

**Сабақтың барысы:**  
1. Ұйымдастыру бөлімі  
1 Психологиялық дайындық.  
Мейірімді жүрекпен, ақ пейілді тілекпен  
Амандасып алайық, бір жадырап қалайық.  
2. Адам әдептілігімен көрікті

Балалар, бүгінгі заман адамы сегіз қырлы бір сырлы болып өсуі керек. Оның ең бастысы – адамгершілік. Айталық, бір адам оқымысты, бір адам дәрігер, бір адам мұғалім, бір оқушы ылғи сабақты беске оқуы, біреу бай, біреу кедей, бір адам өте көрікті де сұлу болуы мүмкін. Бірақ бұл адамдардың қай қайсысы да қоғамда адамгершілік қасиетімен ардақталады, бағаланады. Дәлірек айтқанда, әр адам қоғамда өзінің мҽдениеттілігімен, кішіпейілдігімен, әдептілігімен құрметті.

Осындай қасиеттерге ие адам тартымды, тәрбиелі. Сондықтан бүгінгі сабағымыздың тақырыбы «Әдептілік – тәрбие бастауы»

**3.Әдептілік неден басталады?**

Таңертең ұйқыдан тұрғаннан бастап кеште ұйқыға жатқанша адамның жүріс тұрысында, барлық ісінде әдептілік болу керек. Әдеп дегеніміз- адамдармен қарым қатынас барысында, әңгімелесу кезінде сыпайылық шегінен шықпау. Әдеп- тәртіп деген сөз. Сондықтан күнделікті отбасындағы әдепті, тамақтану жҽне сөйлеу мәдениетін, құрбыларыңмен ойнау кезінде, мектептегі тәртіп ережелерін сақтау – әр баланың міндеті.

**1оқушы: Отбасындағы әдеп**  
Ең алдымен, әр бала ата-анасының алдында әдеп сақтай білу керек. Үлкенмен қабаттасып сөйлеуге болмайды, ата-ананың айтқанын тыңдап, кҿмекші болу керек. Ата-анасын сыйламаған бала басқа адамды да сыйлауды білмейді.

**2 оқушы: Дастархан басындағы әдеп**  
Әрдайым асты уақытында жҽне тамақты асықпай аз аздан ішу, үстел үстінде сөйлемеу керек.

**3 Сөйлеу мәдениеті**  
Әр уақытта ойланып, асықпай сөйлеу керек. Қоғамдық орында дауыс көтеріп сҿйлеу–  
мәдениетсіздік. Үш кісі отырып, екі кісі сыбырласу – үшінші адамды сыйламағандық. Біреудің сөзін бөлу– әдепсіздік.

**4.Мектептегі тәртіп ережелерін сақтау.**  
Мектепке кіргенде бас киіміңді шеш, сабаққа мектеп формасымен кел, сыныпқа келгенде мұғалімге, жолдастарыңа амандас, үзіліс кезінде жүгірме.

**4. Әдептілік пен әдепсіздік белгілері**  
— Әдептілік амандасудан басталады. Ер адамға «Ассалаумағалейкум» деу керек, әйел адамға, қыз балаға «Сәлеметсіз бе» деу керек, телефонмен сөйлескенде телефон соққан адам бірінші амандасады.

— Әрқашан үлкенді сыйлау, құрметтеу. Халқымыздың ақсақалды атаны, ақ жаулықты ананы, ақ шашты әжені, жалпы жасы үлкенді сыйлап, алдынан өтпеу- ата дәстүріміз. Әдепті бала ата-анасын құрметтеп, автобуста қарт кісі немесе балалы әйел адам мінсе орын береді.  
— Әдептіліктің белгісі – мейірімділік, қайырымдылық.  
Әдепті бала ата-анасына қамқорлық жасайды, туысқандарына бауырмал болып, ауыр жүк көтеріп келе жатқан үлкен кісінің сөмкесін алып көмектеседі.

Менің жақсы қасиеттерім

**Тәрбие сағат тақырыбы:** «Менің жақсы қасиеттерім»

**Тәрбие сағат мақсаты:** 1) Оқушылардың өздерінің қандай бала екенін анықтауына көмек беру.

Күтілетін нәтиже:

- Оқушы өзін-өзі тануға ұмтылады.

-  Өзіне-өзі есеп беріп, өзін-өзі жетілдіріп тәрбиелейді.

Тәрбие сағатта қолданылатын стратегиялар: топқа бөлу,ой қозғау,ақ пен қара

тізімі,өзіме хат

Тәрбие сағаттың көрнекілігі: интербелсенді тақта

Тәрбие сағаттың түрі: тәлім сабақ

**Тәрбие сағаттың барысы:**

**1.Ұйымдастыру кезеңі**

(Үш тілде амандасу)

**Психологиялық дайындық Шаттық шеңбері**

Жоғары қарап күн көрдім,

Төмен қарап жер көрдім.

Оңға, солға бұрылдым,

Егеменді  ел көрдім.

**2. Қызығушылықты ояту**

Топқа бөлу ( «Мәңгілік ел». «Рухани жаңғыру» идеясының белгілері

бейнеленген қағаз қиындыларын құрастыру арқылы топқа бөлу)

Құрастырған белгілер бойынша әңгімелеу.

2014 жылдың 17 қаңтарында Қазақстан Республикасының президенті Нұрсұлтан Әбішұлы Назарбаевтың кезекті халыққа жолдауын: «Бір жыл бұрын мен еліміздің 2050 жылға дейінгі дамуының жаңа саяси бағдарын жария еттім. Басты мақсат — Қазақстанның ең дамыған 30 мемлекеттің қатарына қосылуы. Ол — «Мәңгілік Қазақстан» жобасы, ел тарихындағы біз аяқ басатын жаңа дәуірдің кемел келбеті«,- деп бастады. Бұл орайда елең еткізген жаңалық — тұңғыш мемлекеттік ресми идеология, яғни «Мәңгілік Ел» идеясының жариялануы. Бұл — Қазақстан Республикасының ұлттық идеясынан келген түйін-тұжырым.

Еліміз жаңа тарихи кезеңге аяқ басты. Мен жыл басындағы халыққа Жолдауымда Қазақстанның үшінші жаңғыруы басталғанын жарияладым.

Осылайша, біз қайта түлеудің айрықша маңыз­ды екі процесі – саяси реформа мен эко­номи­калық жаңғыруды қолға алдық.

Біздің мақсатымыз айқын, бағытымыз белгілі, ол – әлемдегі ең дамыған 30 елдің қатарына қосылу.

Аталған екі жаңғыру процесінің де нақты мақ­сат-міндеттері, басымдықтары мен оған жет­кізетін жолдары бар. Мен көздеген жұмыс­тары­мыздың бәрі дер уақытында және барынша тиімді жүзеге асарына сенімдімін. Бірақ, ойлағанымыз орындалу үшін мұның өзі жеткіліксіз.

Мақсатқа жету үшін біздің санамыз ісімізден озып жүруі, яғни одан бұрын жаңғырып оты­руы тиіс. Бұл саяси және экономикалық жаң­ғыру­ларды толықтырып қана қоймай, олардың өзегіне айналады.

**3. Кіріспе әңгіме.**

-Елбасының ұсынған осындай идеясын жүзеге асыратын кімдер?

- Олай болса сіз қандай болу керексіздер?

-Бүгінгі біздің сабағымыздың тақырыбы сұрақ түрінде берілген,яғни ол «Мен қандай баламын?» деп аталады.

Адам  баласының  бойында  жақсы  да  ,  жаман  да  қасиеттер  болады екен. Бізге  ақылдылықты , адалдықты  ,  қарапайым  - кішіпейілділікті  ,  инабаттылықты  , шыншылдықты  үлкендер  үйретеді. Ол – біздің  ата -  анамыз  , ақ сүтін  бере  отырып , ана  тілімен  үйретеді. Біз  оны  түсініп  ,  ата – баба  салт , әдеттерін  үйренеміз. Адам  болатын  адамгершілігі  бар  бала-  барлық  жақсы  қасиеттерді  үйреніп  , жаман  мінез  әдеттерден  , ұнамсыз  қылықтардан  аулақ  болуға  тырысуы  керек.

Мінез- адам  айнасы . Адам  бойындағы  жақсы  - жаман  қасиеттер  болады  екен.

.*-*Сабақтың сендер үшін мақсаты оңы мен солыңды аңғарғаныңды,жеткен жетістіктеріңді бағалап,өзіңді қаншалықты білетініңді таразыға тартып,ортаға салып оны ары қарай дамыту.

Ой қозғау

Сұраққа жауап алу арқылы тақырыпқа ену.

а) –Балалар «мен қандаймын»? не « Мен қандай баламын» сұрағы төңірегінде не айтуға болады?Осы сұрақ бойынша топта әркім өз ойын айтып оны ортаға салуларыңды сұраймын.

ә) –Ал өзіңді-өзің тану дегенді қалай түсінесіңдер?

3. Мағынаны тану

-Енді балалар әр топ бастауыш сынып қабырғасында жүрген әр жылына баға беріп ортаға салайық. (Оқушылар ойын тыңдау)

-Жақсы балалар айтқандарыңа қарай сендердің өз істеріңе зер салып,зерделей алатындарыңа куә болдым.Сонда да қаншама жақсы қасиеттерімізді саналап айтсақта кез келгеніміздің бойымызда кемшіліктерімізде кездесіп қалады.

-Қалай ойлайсыңдар,менімен келісесіңдер ме?

-Онда қолдарыңдағы сызбаға өзін-өзі жетілдіру ,өздеріңнің жағымды қасиеттерің мен кемшіліктеріңді теріп жазыңдар.

Менің жақсы қасиеттерім:

1.

2.

3.

Менің кемшіліктерім:

1.

2.

3.

Тренинг «Сатамын, сатып аламын»

4. Ой толғаныс

- Енді өзімізге өзіміз кеңес беріп көрейік.Ол үшін « Өзім үшін жазу» стратегиясын қолданамыз.

-Дәл қазір өздеріңе-өздерің кеңес беріп хат жазып көріңдер.Ол «Өзіме хат» деп аталады.(Оқушылар хат жазады, жауаптарын оқыту)

-Міне бүгіннен бастап өздеріңе өзің ақыл да бере алатын болдыңдар.

5. Жалғасын  тап.

 Мақал-мәтел, қанатты сөздер – ата-бабадан  ұлағатты сөз, парасатты ой ретінде ұрпақ еншісіне тиген мол қазына. «Олар ел-жұрт өмірінің айнасы, табиғи шындықтың өзі»

Жақсыдан үйренжаманнан жирен

Жаман – шайқап сөйлер, жақсы- байқап сөйлер.

Жамандықты –ұмыт, жақсылыққа- ұмтыл.

Әдепті бала- арлы бала,әдепсіз бала – сорлы бала**.**

**6. Ата- аналармен  жұмыс .**

1. Балаңыздың  бойынан қандай  қасиеттерді    көбірек  таптыңыз?(Адал,  ұстамды, тәртіпті , сабырлы)

2.Достарымен  қандай  қарым –қатынаста?

3.Балаңызды қалай бағалайсыз  немесе  қандай  баға бересіз?

«Ата –ананы тыңдаймыз» Караокемен ән айту.

**7. Қорытынды бөлім:** **Не үйрендік? Не білдік?   (ой түю)**

«Жақсы болу - өз қолыңда» деген халық даналығында үлкен мән бар.Жақсы болуды басқа біреуден іздеудің қажеті жоқ. Адамның жақсы істерге,жақсы әрекеттерге ұмтылуы, айналасындағылармен сыйлы қарым-қатынастар жасауы, өтірік айтпауы, сөзінде тұруы, жақсылықты жақсылардан үйренуі өзіне байланысты.

Сонымен біздер менің  жақсы мен жаман қасиеттерім атты тақырыпты қарастырдық.

Ненің жақсы, ненің жаман екенін айыра білдік. Сіздер еліміздің болашағысыздар. Ендеше осы бастан бойларыңызға жақсы қасиеттерді жинақтап, жаман қасиеттерден аулақ болыңыздар.

-Балалар бүгінгі сабағымызды мына сөздермен аяқтағым келеді.

Бала тәрбиесіндегі ұлттық құндылықтар

Тәрбие сағатының тақырыбы: Бала тәрбиесіндегі ұлттық құндылықтар

**Тәрбие сағатының мақсаты:** Рухани-мәдениет саласындағы білімін кеңейте отырып, өз  өмірі  мен  кәсіби іс- әрекетінде  ұлттық бала тәрбиесі тәжірибесін қолдануға баулу. Ұлттық рухының кемелдене түсіп, туған халқына қызмет ету бағытындағы  парызыдылық қасиетінің  қалыптасуына    бағдар беру.

***Тәрбие сағатының түрі : өнеге сабағыЖабдықталуы:*** мультимедиялық құрылым, үнтаспа, көрме  материалдары

***Көрнекілігі***: бейне материалдар, сахналық көрністер, слайдтар

**Әдіс – тәсілдері:**әдеби – музыкалық монтаж, бейне әдіс, сұрақ – жауап, сахналық көрініс.

**Қолданылған әдебиеттер: Жоспары:**1-бөлім:  «Бабалар аманатына адалдық – ұрпақ парызы»2-бөлім:  «Тәрбие тамыры – ұлттық құндылықтарда»3-бөлім: «Түйін сөз»

**Тәрбие сағатының  барысы:**

**Кіріспе сөз:**Оқытушы:  Құрметті қонақтар, білім алушылар! Бүгінгі тәрбие сағатының негізгі мақсаты өз халқымыздың салт-дәстүрлері, асыл қазыналары, асыл мұралары туралы түсініп, жүректерімізге жеткізе отырып, ұлттық таным мен тәрбиеге баулу болып табылады.Бала тәрбиесіне, жалпы адам тәрбиесіне терең мән беріп, оның сәтті қағидалары мен  ережелерін жасағандардың бірі – қазақ халқы. Халқымыздың тәрбие тәсілдері мен тәжірибелері ғасырдан бері жинақталып келе жатқан алтын қазығымыз. Сол тәжірибе, танымның, ұлттық құндылықтарымыздың бірегейі халқымыздың салт-дәстүр, әдет-ғұрып үлгілері мен өнегелері. Ал біздер мен сіздер осы құндылықтардың заңды жалғастырушысы мен қорғаушыларымыз. Ұлтымыздың мақтанышына айналған ұлттық құндылықтарымыз ұлттығымыздың негізі. Ендеше, сіздерді ұлттық құндылықтарымызды тануға шақырамын.

**1-бөлім. «Бабалар аманатына адалдық – ұрпақ парызы»Оқушы:**Елбасы Н.Ә.Назарбаевтың ұлттық қасиет пен ділімізді танытатын мына бір сөздері «ұлтым» деген, «қазағым» деген әрқайсымыз үшін қашанда өнеге-үлгі:**Оқушы:** «Менің атам да, анам да – қазақ. Менің жаным, жүрегім – қазақ. Қазақпын деп айтуға ешқандай намыстанған кезім жоқ. Намыстанбаймын ба. Қайта тіл, діл, өмір, тіршілік сыйлаған туған халқыма бар есті тірлігімде қарыздар болып өтуге бармын. Ұлттың  ұлы болмай тұрып, адамзаттың перзенті болу мүмкін бе? Мүмкін емес.»**Оқушы:**«Құдай қазаққа қырын қарамаған, пейіліне сай етіп ұлан-ғайыр жер берген, астын-үстін толтырып кен берген, мейірбан, ақ көңіл, адал ел берген, жаны үшін малын, ары үшін жанын садаға ететін ер берген. Садағаң кетейін, айналайын халқым, сенің мүддең жолында бойдағы қуат, ойдағы нәрдің бәрін сарп етуге бейілмін.»**Оқушы:  М.Шаханов «Төрт ана»**Тағдырыңды тамырсыздық індетінен қалқала,Мазмұн жоқта мазмұнсыздық шыға келер ортаға.Әр адамда өз анасынан басқа да,Ғұмырына етер мәңгі астана,Демеп жүрер, жебеп жүрер арқада,Болу керек құдіретті төрт ана:ТУҒАН  ЖЕРІ – түп қазығы, айбыны,ТУҒАН ТІЛІ – мәңгі өнеге айдыны,ЖАН БАЙЛЫҒЫ, САЛТ-ДӘСТҮРІ – тірегі,Қадамына шуақ шашар үнемі,Және ТУҒАН ТАРИХЫ,Еске алуға қаншамаАуыр әрі қасіретті болса да.Құдірет жоқ төрт анаға тең келер,Онсыз санаң қаңбаққа ұқсап сенделер.Өзге ананың ұлылығын танымас,Төрт анасын менсінбеген пенделер.Төрт анадан сенім таба алмағанТамырсыздың басы қайда қалмаған?!Төрт анасын сыйламаған халықтыңЕшқашанда бақ жұлдызы жанбаған.Қасиетті бұл төрт ана – тағдырыңның тынысы,Төрт ана үшін болған күрес – күрестердің ұлысы! */ күй ойнайды/***Оқушы:**Ең бірінші бақытым – Халқым менің,Соған берем ойымның алтын кенін.Ол бар болса, мен бармын, қор болмаймын,Қымбатырақ алтыннан нарқым менің.Ал екінші бақытым – Тілім менің,Тас жүректі тіліммен тілімдедім.Кей – кейде дүниеден түңілсем де,Қасиетті тілімнен түңілмедім.Бақытым бар үшінші – Отан деген,Құдай деген кім десе, Отан дер ем!… Оты  сөнген  жалғанда  жан  барсың  ба?Ойланбай – ақ  кел   дағы от ал менен.Түтінтүтет,Өс, өрбі, көгере   бер,Немерелер    көбейсін, шөберелер.Жадыңда   ұста :Жақсылық  күтпегейсің!От емес, оқ  сұрасаң   менен   егер!Үш   бірдей   бақытым бар алақанда,(Мені  мұндай   бақытты   жаратар  ма?!)Үш  күн  нұрын  төгеді   аспанымнан,Атырау, Алтай, Арқа, Алатауға!!!  
  
**Оқушы**:Ана тілімАна тілім,Жүрегісің анамның.Жүрек – ана,Мен өзіңнен жаралдым.Сағат сайын саулығыңды тілеймін,Сенсіз мынау керегі не ғаламның!Сенің әрбір тынысыңмен күн кешем,Сен арқылы тіршілікпен тілдесем.Ел бетіне қалай түзу қараймын,Ана тілім,Егер сені білмесем.Сенің арқаң дүниеден сыр ұқсам,Сенің арқаң жүзіп ішсем тұнықтан.Туған анамды ұмытқаным емес пе,Туған тілім,Егер сені ұмытсам.Ана тілім,Алтын ұям, құндағым,Ақ бесікте әлдиіңді тыңдадым.Сенің жырың, сенің әнің айтарым,Санам сөніп, байланғанша тіл – жағым!*(Сахнаға батыр, абыз киімдер киінген ұлдар)***Оқушы:**Алтай мен Атыраудың арасындағы ұлан ғайыр алқап көшпенді қазақ жұртының бағзыдан бері ірге тепкен ата қонысы. Ұшқан құстың қанаты талатын осынау кең далаға біздің ата – бабамыз ғасырлар бойы ақ білектің күші, ақ найзаның ұшымен қорғап келген. Ұлттық тарих- ұлттығымыздың куәсі.**Оқушы:**Мен қазақпын, қыран елмін, азатпын.Пейіліммен кеңмін,Иесімін кең байтақ жердің.Мен қазақпын, ғажаппынЕркіндік үшін дүниеге келдім,Көк тәңірдің иесі едім.Асан қайғы болып жаһанды кездім,Кұрманғазының күйіне ендім,Абылай ханның соңынан ердім,Қабанбай қас батырым едің,Абайдай алып данамын,Махамбеттей өрім дарамын,Наурызбаймын найзамынРайымбекпін айламынЖәнібектің жігерімінЖауымды жеңдім, тойладым. **Оқушы:**Мен қазақпын, ғажаппын,Әйтеке, Төренің тілдерін білемін,Қазыбек бидің жүрегіндемін,Әл Фарабидің мұратындамын,Қажымұқанның қуатындамын.Тұрармен мен түрмеде жаттым,Шоқан болып жұлдыздай ақтым.Қасым қайсар ақыным едің,Мұқағали жыр әнім едің.Шәмшінің мен әнімін,Үміттің де таңымын.Береке мен бақ қонған,Ұрпағымын ұлы елдің. **Оқушы:** Мен қазақпын, қазақпын,Тарихым менің тоналғанда,Суалдым мен Аралдай.Тәуелсіздік таңы атқанда,Қуандым мен баладай.Ақан Серінің құлагерімін,Қожа Ахметтің мұрагерімін.Ойран болған Отырардың,Өлмейтұғын куәгерімін.Батырмын мен Оспанмын,Бауыржанмын дастанмын.Арманның бәрі менікі,Астындағы айлы аспанның.  
  
**Ән.  «Туған жер».**

*/ Төрт ана орындарынан тұрады/*

**1 ана: – Тілді құрметтеу-елді құрметтеу екенін жадыңда ұста, жас ұрпақ!**

**2 ана: – Қазақ тарихы – ата-балалар қанымен, төгілген терімен жазылған көне тарих. Ей, жас ұрпақ, тарихыңды таны, сол арқылы елдігіңді таны!**

**3 ана: –  Жас ұрпақ! Туған жерің – түп қазығың, тамырың екенін біл! Еліңе адал қызмет ететін ұл мен қыз болыңдар!**

**4 ана: – Ей, жас ұрпақ! Тәрбие, өнеге негізі салт-дәстүрді танып, ұрпақтан ұрпаққа жалғастырар адал перзент болыңдар!***(Күй ойнап тұрады)*

Қорытынды; хормен:**–**Біз үшін ортақ тағдыр – бұл біздің Мәңгілік Ел, лайықты әрі ұлы Қазақстан!

Менің берік отбасым

**Тақырыбы:** «Менің берік отбасым»

**Мақсаты:**

Отбасы және отбасы мүшелері арасында түсістік татулық сыйластық қалыптастыру.

Отбасы мүшелері және отбасындағы сыйластық туралы әңгімелету арқылы есте сақтау қабілеттерін  дамыту. Сөздерді дұрыс, анық айтуға жаттықтыру.

Үлкенге ізеттілік көрсетуге, кішіге қамқор болуға тәрбиелеу.

**Көрнекілігі:** отбасы мүшелерінің суреттері,менің отбасым слайд

**Сөздік жұмыс:** ата, әже, әке, ана, аға, іні, әпке, сіңілі, қарындас.

**Әдіс -тәсілдері:** әңгімелеу, түсіндіру, көрсету, ойын.

**Тәрбие жұмысының барысы.**

**Ұйымдастыру кезеңі.**

-  Балалар, көңіл – күйіміз қалай? Тәрбие сағатымызды бастамас бұрын барлығымыз  шаттық шеңберін құрайық.

- Балалар, күн анамыз бізге күн нұрын шашып тұр қане, бәріміз күн сәулесінен қуат алып, бір – бірімізге жылы лебіздерімізді білдірейік. Бүгінгі тәрбие сағатымыз сәтті өту үшін жақсы тілектер айтайық.

         Аспанымыз ашық болсын!

         Ата – анамыз аман болсын!

         Бақытты болайық!

Барлықтарымыз қуанып жүрейік!

Балалар кеудемізге сыймай тұрған жылуымыздан қонақтарымызға сыйлайық (бұрылып қолдарын үрлейді)

- Біз неге шеңберге тұрып, тәрбие сағатын бастадық?

 Шеңбер – бұл әлемдегі мейірімділік, жақсылық. Шеңбер арқылы – бір бірімізге күлімдеп қарап, бақыт, қуаныш, жылылық тілейміз.Шеңбердің үшкір қырлары жоқ,сол себепті шеңберге тұрдық.

**І. Кіріспе бөлім.**

Әңгімелесу. «Ертегіні еске түсірейік» (тақтаға «Шалқан» ертегісінің суреті ілінеді)

- Ертегідегі кейіпкерлерді атайықшы? Ата, әже, қыз.

- Олар қайда тұрады? –Үйде.

- Шалқанды кім отырғызды? Ол қандай боп өседі? Ертегі қалай аталады?

- Үлкен шалқанды қалай жұлды? «Кім кімге көмектесті?

Ата, әже және немерені бір сөзбен қалай атайды?

 - (Отбасы) семья family

Бір-бірін жақсы көріп, сыйлап, өзара көмектесетін адамдардың  отбасын тату отбасы деп атайды.

**ІІ. Негізбі бөлім.**

-Балалар, бүгін біз «Менің отбасым» тақырыбында әңгімелесіп, танысатын боламыз.

**«Ойлан, тап» тапсырмасын орындау**

(Тақтаға отбасы мүшелерінің  жеке суреттері ілінеді, сұрақтар қоя отырып, балалар жауаптарына қарай суреттерді ажыратып,  ретімен  тақтаға іліп шығады)

-Балалар, менің айтқандарымды мұқият тыңдап, кім туралы айтып тұрғанымды ойланып табыңдар.

 - Қатал көрінгенмен өте мейірімді. Ол көзілдірік киеді, көп кітаптар оқиды, көптеген қызықты тарихи оқиғаларды біледі. Ол әжеге көмектеседі, дүкенге және базарға барады, зейнетақы алады, немерелеріне қарайласады.   
- Кім бұл? (ата)   
- Ал сендердің аталарың қандай? (балалардың жауаптары).   
 - Ол өте мейірімді, ақ шашты, көзінің айналасында ұсақ әжімдері бар, дәмді тағамдар, тәтті нандар пісіреді, сендерге жылы қолғап тоқиды, ұйықтар алдында ән немесе ертегі айтып береді.   
-Бұл кім? (әже)   
- Оны қалай білдіңдер?   
- Ал сендердің әжелерің не істей алады? (балалардың жауаптары, тәрбиеші толық жауап беруін талап етеді )   
 -Ол салмақты да, байсалды, барлық бос уақытын сендермен өткізеді, сендерді циркке апарады, демалыс кезінде барлық отбасын табиғатқа алып шығады.   
-Бұл кім? (әке)   
-Дұрыс. Ал әке не істей алады? (ағаш жарады, футбол ойнайды, т.б.).   
- Ал сендердің әкелерің қандай? Толықтыру: (күшті, батыл, мықты,...)

 -Оны жер бетіндегі ең бірінші, ең әдемі сөзбен атайды. Ол сен үшін ең қымбат адам?   
-Бұл жұмбақ кім туралы? (ана туралы)   
-Сендер өздеріңнің аналарыңды қандай мейірімді сөзбен атайсыңдар? (Анашым, анатайым).   
-Аналарың сендерді қалай еркелетеді? (балалардың жауаптары)

- Сенің өзіңнен үлкен, сабағыңды орындауға көмек беретін, сені серуенге бірге алып шығатын ер бала немесе қыз баланы кім деп атаймыз?

-Аға, апке.

- Сенің аға, апкең бар ма? (балалардың жауабы)

- Саған апкешім , ұлдарға ағатайым  деп еркелейтін, балабақшаға баратын өзіңнен кішкентай ұл бала немесе қыз баланы  кім деп атаймыз?

- Іні, қарындас.

-Сен оларға қандай қамқор көрсетесің? (балалардың жауабы)

-Балалар,  бұл суреттердегі адамдарды бір сөзбен қалай атаймыз?

- Отбасы .

 Әр адамның өз отбасы болады. Отбасы бірнеше адамнан тұрады: ата, апа, әке, шеше, аға, іні, қарындас, апке. т.б.

Олар кез келген істі бірігіп атқарады, бір – біріне көмектеседі. Отбасында біз үлкендерді сыйлауға, кішілерге көмек көрсетуге, қамқор болуға үйренеміз.

**Дидактикалық ойын:**« Кім жоқ?»  
Тақтаға (ата, әже, әке, ана, аға, қарындасты) іліп қоямыз. Біреуін алып тастаймыз, балалар кім жоқ екенін айтады. (өздері орналастырады.)

**Ойын:**"Қай зат кімдікі" (мұнда балалар әжесіне, атасына, анасына, әкесіне, ағасына, апасына, әпкесіне тиісті  затты атап, астына қойып шығу керек)

**«Мынау кімнің отбасы?» ойыны** (Балалар оз отбасыларының фото суреттерін тауып, таныстырады)

**Сергіту сәті:** «Өз үйіңді тап!»

Үлкен дөңгелек, шаршы, үшбұрыш пішіндерді дайындалып алынады. Ал балаларға осы пішіндердің кіші көлемін үлестіріп беріледі.

Балалар музыка ырғағымен билеп жүреді, музыка тоқтағанда тәрбиешінің нұсқауымен «Өз үйіңді тап!» дегенде, балалар қолдарындағы пішіндермен өз үйлерін тауып жүгіреді.

Әр баладан сенде қандай пішін бар? Түсі қандай? Сен қай үйге жүгірдің?  Оның неге үшбырыш, шаршы, дөңгелек екенін сұрау.т.с.с. Ойынды қайталатып ойнату.

**ІІІ.** **Қорытынды.**

**Шаттық шеңбері**: « Шаңырақ»  
Ал балалар тұрайық,  
Үлкен шеңбер құрайық.  
Шаңырақты көтеріп,  
Керегені құрайық  
Уық болып иіліп,  
Бір отбасы болайық.

-Балалар біздер бүгін  кімдермен таныстық?  
- Отбасы мүшелерімен.  
Отбасы мүшелеріне кімдер жатады екен?  
- Ата, әже, әке, ана, аға, апа, іні, қарындас жатады.  
Біз қандай отбасымыз?  
- Біз бақытты отбасымыз.  
Біз қай елде тұрамыз?  
- Тәуелсіз Қазақстан елінде.  
Өте жақсы, балалар отбасы туралы танысып, білдік. Отбасы кіші Отаның. Сол Отанда тату - тәтті өмір  сүру үшін туысқандардың,  әсіресе, бауырларыңмен бір - бірің мен тату болыңдар.

Бақытты отбасы зорлық зомбылықсыз әлем

**Тәрбие сағатының тақырыбы**:« Бақытты отбасы зорлық зомбылықсыз әлем»

**Тәрбие сағатының мақсаты:**оқушыларға зорлық-зомбылық туралы мағлұмат беру, адамның жаны мен тәніне үлкен зардап әкелетін соққы екенін түсіндіру және зорлыққа қарсы біздің елімізде заң бар екенін айту. Оқушыларға толеранттылық туралы мағлұмат бере отырып, өздері жүрген орталарында мейірімді болуға, бұзақылық істерге бармауға, адами бойларындағы қасиеттерін сақтауға, әдепті де, тәртіпті де тұлға болып өсуін тәрбиелеу.

**Тәрбие сағатының түрі:**жаңа ұғымдарды талдау, талқылау.

**Әдісі:**проблемалық, ой қозғау, эвристикалық.

**Тәрбие сағатының барысы:**

1. Ұйымдастыру бөлімі. ( оқушылар екі топқа бөлініп отырады)

«Балалық шақ – зорлық, зомбылықсыз» атты тәрбие сағатымызды бастайық

**Мұғалім**

« Бала дегеніміз -болашақ» деген екен француз жазушысы Гюго Виктор Мари. Бала періште дейді. Олардың пейілі, ниеттері қандай тұйық болса, көңілдері сондай мөлдір! «Адамның бір қызығы бала деген »-деп Абай атамыз   
айытқандай, мынау тіршілікте адам баласының алтынға айырбастап ала алмайтын аяулы сәттері көп-ақ. Халқымыз желкіндеп өсіп келе жатқан қыз баланы елдің көркі санаса, ал ер баланы елдің қорғаны санаған. Балалық шақ адам өміріндегі ұмытылмайтын қызықты да бақытты кезең. Сондықтанда әр бір қараша үйдің түтінін түтеткен ата-ана көзінің ағы мен қарасындай перзентінің өмірдегі осынау сәттерді мүмкіндігінше есте қаларлықтай етіп өткізуді ойластырады.   
Бүгін біздің мақсатымыз ешбір адамға: бала болсын , әйел адам болсын , зорлық-зомбылық жасалмайтын ел **«Бейбітшіл ел - Қазақстан»**атты елдің моделін құрып шығару.

1. **Негізгі бөлім.**

Балалар, біз екі топқа бөліндік, олай болса «Сен, мен және біз – бәріміз әлемді өзгертеміз» деген ұранды ұстанып жұмысымызды бастайық.

1**-ші сұрақ бақытты балалық шақ деген не ?**

Ассоциация әдісі бойынша бақытты балалық шақ дегенде не түседі ойларыңа?

***( күн суреті)*** әр топтан бір адам қорғайды.

**1-топ**Біз еліміздің тәуелсіздігінің арқасында бақытты балалық шақты өткізудеміз. Біздің алаңсыз білім алуымызға, бақытты балалық шағымызға барлық жағдай жасалған. Біздің ойымызша балалық шақ дегенде –қуанышты, қызықты күндер, жақсы көретін ойыншығың есіңе түседі.

**2-топ**Мен осындай бейбітшілік орнаған елде туып-өскеніме ризамын. Адамдар бала кезінде балалық шақтың бал дәмін татуы тиіс. Біздер қазір бақытты болып өсіп келеміз. Алдымызда не керек болса, сол тұр. Білімге керек нәрсені ізденбей жатып-ақ, компьютер, ұялы телефон, интернеттен табамыз. Балалық шақ –ең тәтті кезең, адал, алаңсыз кездер деп ойлаймыз.

**Әңгіме** **«Жетім бала»**(қазіргі біздің өмірімізде қатыгез адамдар бар, адамды аяушылық деген жоқ екенін байқауға болады)

Қоғам үшін ең бастысы – тәуелсіздік, адам үшін бас бостандығы және уайым қайғысыз өмір. Бірақ сол уайым-қайғысыз бақытты өмірге қол сұғып, қысым көрсетіп, жәбірлеп жататындар бар. Бұл - бүгінгі қоғамның ащы да болса шындығы.

Зорлық-зомбылық құқықта «Бір адамның екінші бір адамға, оның жеке басына тиіспеушілік құқығын бұзатын тәни және психикалық ықпал жасауы».

**2-ші сұрақ: *Зорлықтың қандай түрлері сендерге белгілі? (****қара бұлттарға түрлерін жазып ілу).*

- Эмоциялық зорлық – балағаттау, қорлау, сөгу, балалардың жеке өміріне қол сұғу;

- Физикалық зорлық – отбасы мүшелерін мас күйінде немесе сау күйінде ұруды қолданатын эмоциялық зорлық;

- Қауіп-қатер – отбасын тастап кетемін деп қорқыту, әйелін немесе балаларын ұру, өз-өзіне қол жұмсауға итермелеу;әйелін өз балаларын ешқашан көрсетпейтіндігімен қорқыту, қорқытатын жолдауларды беру үшін балаларды қолдану.

**Сұрақ:**

1. ***Сіздердің ойларыңша, неге біреу басқа адамға қатысты зорлық көрсетеді?*** /мазақтайды, күледі/ Ол басқаларды төмендету ( мүмкін оны да біреу төмендеткен шығар) , жолдасын төмендетіп, оны күлкіге қалдыру арқылы өзіне назар аудартады. Оның ойынша жолдасын кемсіту арқылы айналадағы адамдардың құрметіне ие болуға, олардың басшысы болуға тырысады.

2. ***Кімді жиі ренжітеді?***

Кішілерді, әлсіздерді, бір нәрсемен басқаларынан ерекшеленетіндерді.

3. ***Қаталдық көрсетудің себебі?***

Үйдегі нашар қарым-қатынас. Жақындары тарапынан көңіл аударудың жетіспеушілігі, ата-анасының ажырасуы, басқалар тарапынан кемсіту, нашар үлгерім – осының бәрі ашу мен реніштерін көрсетуге әкеп соғады.

4. ***Егер қысым көрсетілген жәбірленуші өте ақылды болса, сіздің ойыңызша, неге жәбірлеуші оған қысым көрсетеді?***

Қызғаныш сезім, оның намысына тигісі келеді.

5. ***Жәбірленушіге көмек қажет деп ойлайсың ба?***

Әрине қажет. Әңгімелесіп, ішкі ой сезімдерімен бөлісу.

6. ***Егер әңгімелесу көмектеспесе не істеу керек?***

Ересектермен бөлісу, мұғаліммен, ата-аналармен, дау-дамайды басуға көмектесетін басқа ересектермен.

7. ***Егер жолдасың ашулы, көңіл-күйі нашар болса, қалай көмектесуге болады?***

Әңгімеге тартуға тырысу, оны не мазалап жүргенін анықтау, тыңдау, назар аудару, қолдау көрсету.

**3 сұрақ: «Балалық шақ зорлық – зомбылықсыз» болу үшін не керек.***( қара бұлттарды , көк бұлтпен ауыстыру)*

**1-топ:**Н.Ә.Назарбаев атамыз айтқандай: Отбасы – отанымыздың ошағы. Отбасында адам бойындағы асыл қасиеттер жарқырай көрініп, қалыптасады. Отанға деген ыстық сезім - жақындарына, туған - туысқандарына деген сүйіспеншіліктен басталады.Егер**б**ала отбасында дұрыс, жақсы, өнегелі тәрбие алса, онда бұл да зорлық зомбылықты жоюдың бір ісі деп ойлаймыз.

**2-топ**: Әрқашан қамымызды ойлап жүре тұғын абзал жанды адам, бұл – ана. Алдыңа  қойған мақсатыңа жетуің үшін ана жанын қиюға да дайын. Ана баласының үлгілі азамат боп өсуі үшін бар күшін салып, тер төгеді. Ананың махаббатына, құдіретіне тамсанған талай ақын әнін арнап, жырын жазып, талай жазушы қалам тербеген.Біздің ойымызшаата-ананың көмегі, қадағалауы, уақыт бөлуібалаға жеткілікті болса, онда бұл да зорлық зомбылықты жою әдісі деген ойға келіп отырмыз.

Ата-анасын, аға-сіңлілерін сыйлай білген,жақындарына жақсылық тілеген адам, менің ойымша, болашақта қоғамда да ізгі ниеті арқылы еліне, оның дамуына көп септігін тиетінін күмәнданбаймын. Сондықтанда, жанұяда тығыз қарым-қатынас болу керек.

**Мұғалім:**

Статистикалық мәліметке қарағанда елде жыл ішінде 500-дей әйел мен бала тұрмыстағы зорлық-зомбылық құрбаны болады екен. Отбасылық қарым-қатынаста дағдарыс туындағанда , одан «ешкімнің де ештеңесі кетпейді» деген түсініктен арылу керек. Кикілжіні көп болатын отбасында өскен балалар есейген соң не әкесінің, не анасының отбасында өзін-өзі ұстау үлгісін алады.

Зорлық көрсету ол әлсіз адамдардың қаруы екені барлығына мәлім. Жалпы отбасындағы зорлық - зомбылық әміршіл билік пен шектен тыс бақылаудың нәтижесінде пайда болады. Ойланыңыздаршы, қай уақытта көбінесе отбасыларында зорлық зомбылық болады? Егерде бала ата – анасының айтқанын тыңдамай  теріс қылықтар көрсетсе, ата – анасы баламен тіл табыса алмай көбінесе тәрбиенің қате және жеңіл түрі зорлық көрсетуге жүгінеді.

Қазіргі  таңда тәуелсіздік алған мемлекетімізде зорлық-зомбылыққа жол жоқ. Адамды өзара түсіністікке жеткізетін шынайы да тұрақты сүйіспеншілік дәстүрлері де тек салауатты отбасында ғана қалыптасады.

**4 сұрақ: Балалар сендер өздеріңнің де, өзгенің де жанұясын қандай болғанын қалайсындар? (***Шаңырақтың суреті құрылады***.)**

**1-топ:**жанұя мүшелерінің бір-біріне сыйластығы, сүйіспеншілігі, ауызбіршілігі, әдепті қарым-қатынасы**,**

**2-топ:**жанұядағымүшелердіңбір-біріне қамқорлығы, ата-анасының балдарына деген үлгі өнегесі, балдарының ата-анасына деген мейрімділігі, құрметтеуі.

**Мұғалім:**Егер әрбір отбасы осықасиеттерге ие болса , онда Қазақстанның барлық отбасы үлгілі, тәрбиелі, бейбітшіл отбасы болмас па еді.

А дамның өмірі мен денсаулығына қауіпті әдіс қолданылып жасалған қылмыстар «Қазақстан Республикасының Қылмыстық кодексінің» тиісті баптарына сәйкес жауаптылық пен жазаны ауырлататын мән-жайлар болып табылады.

Балалар құқығын қорғау – егемен еліміздің асты құндылықтарының бірі. Сол үшін өскелең ұрпақтың дұрыс тәрбие алып, қоғамдағы құқықтарының сақталу жолында аянбай еңбек етуі керек.   
«Балалардың өмір сапасын жақсарту – ертеңгі болашақтың кепілі. Сондықтан да балалардың құқықтарын қорғау мәселесі қашан да өзекті болып қала бермек. Олай болса қазір балалар, «Бала құқығы» ағашын жасайық.

Экология өмірдің соғып тұрған жүрегі

Сабақтың тақырыбы: Экология өмірдің соғып тұрған жүрегі

Мақсаты: Ойлау қабілетін, жалпы дүниетанымын, ғылыми көзқарасын дамыта отырып, өз елінің қамын ойлайтын, табиғат байлығын көз қарашығындай қорғайтын азамат болуға тәрбиелеу.

Керекті құрал – жабдықтар мен көрнекіліктер: тапсырмасы бар үлестірме қағаздар, топтардың аттары жазылған көрсеткіштер, фламастер, ақ қағаз, «Қазақстанның байлықтары», «Арал тағдыры», «Семей полигоны» видеофильмдерінен үзіліс, «Қазақстан қорықтары» суреттері, «Қ.Сәтбаевтің суреті», мултимедия кешені, видеотаспа және т.б

Өткізу әдісі: әңгімелеу, сұрақ – жауап , жарысу, өлең оқу, ойыншық жасау, есептеу әдістері

Тәрбие сағатының жоспары:

1. Ұйымдастыру 3-4 мин

2. Негізгі кезең 21 мин

3. Қорытындылау 5 мин

1.Ұйымдастыру кезеңі

Тәрбие сағатының жүру барысымен және мақсатымен таныстыру. Оқушыларды төрт топқа бөліп отырғызу. Оқушылардың ішінен 3 оқушыдан тұратын «Эксперт» тобын құрып, олардың міндеттерін түсіндіру. Қалған оқушыларды басқа топтарға бөлу. Ол үшін оқушыларға ақын, жазушы, жыршылардың суреттері, калькулятор, шот, компьютердің суреттері және қайшы, желім, жіп, ине салынған суреттер көрсетіледі. Оқушылар өдеріне ұнаған суреттерді таңдайды, соған байланысты топтарға бөлінеді: «Шығармашыл» , «Үнемшіл» , «Өнер» топтарына бөлініп отырады.

2.Негізгі кезең

Экологиялық экспресс ұйымдастыру.

1. «Танысу» аялдамасы. Глобусты бір – біріне бергенде өзінің аты – жөнін және немен айналысатынын айтып, келесі оқушыға береді. Глобусты ұстап айтуды мұғалім өзінен бастайды.

Сол кезде «Эксперт» тобы оқушылардың Жер шарын қалай ұстағанға мән береді. Глобус мұғалімге қайтып келгенде, «Біз жерде өмір сүреміз. Бәріміз ата- ана үшін, оқу үшін, болашақ үшін жауап береміз, ал Жер үшін жауапкерлікті сезінеміз бе? Оның өсімдігімен, топырағымен, ауасымен, қалаларымен не болып жатқанын білеміз бе? Әркім осы жерде өзінің ізін қалдырады. Сендер әлі оқушысыңдар, болашақта Қазақстанның белгілі де, білімді азаматы болсаңдар сендерде Жерде іздеріңді қалдырасыңдар. Мысалы қазақтың қара тасын құрметтеген Қаныш Имантайұлы Сәтбаев өз ізін қалдырды. Ол адамның орасан еңбегі үшін, 1976 жылғы маусым айында ашылған № 2402 кіші планетаға аты берілді. «Сәтбаев» планетасын әрдайым Торпақ жұлдызынан көріп отыруға болады» - дей отырып ол «Эксперт» тобына сөз береді. Бұл топ өздерінің байқағандарын айтады.

2. Енді «Киностудио» аялдамасына келеді.

«Қазақстанның байлықтары» фильмін көру. 2-3 мин

3. «Ой шақыру» аялдамасы.

«Қазақстанның байлықтары» фильмін көріп, оқушылар Қазақстанның байлықтарын айта келіп, оны өндірудегі табиғатқа зиян келтіретін екінші жақтарын көрсетеді. «Байлықтарды дұрыс игермеу неге әкелді?», «Адамзаттың әдейі жасалған қастандықтарының соңы неге әкеп соқтырды ?» - деген сұрақтарға жауап береді.

4. «Қасірет» аялдамасы. «Арал тағдыры», «Семей полигоны» видеофильмдерінен үзіліс көрсетіледі.

«Арал тағдыры» бейнефильмінен қандай ой түйдіңдер?

«Семей полигоны» бейнефильмінен қандай жағдайды көріп тұрмыз.

Қазақстанның экологиялық картасы көрсетіледі.

«Шығармашыл», «Өнер», «Үнемшіл » топтарының тапсырмаларын беру.

«Шығармашыл» тобына тақпақтарды беріп, мәнерлеп оқуды, аңыз әңгімені аяқтауды және осылар бойынша қандай ой түйгенін білу.

«Өнер» тобына қалдық заттарды беріп, ойыншықтар жасауды сұрау, жасау себептері мен мақсаттарына көңіл бөлу.

«Үнемшіл» тобына жанұяның бір күнгі үйден шығатын қоқыстарын есептеуін, олардың азайту жолдарын сұрау, ұсыныстарын білуге тапсырмалар беру. Қазақстанның экологиясын бүлдірмеу үшін қандай ұсыныстар айтылатынын білу.

5. «Ұлттық – тәлім тәрбие» аялдамасы.

«Шығармашыл» тобының қазақтың экологиялық тыйым сөздері, мақал – мәтелдері, нақыл сөздері бойынша жарысын және аңыздар мен салт – дәстүрлеріне Наурыз мейрамын мысалға алғанын тыңдау.

Тыйым сөздер: «Бұлақты былғама» , «көкті жұлма», «ағашты сындырма», «аршаны аралама», «суға түкірме», «суды ылайлама», «құмырсқаның илеуін бұзба» , «аққуды атпа», «қүстың ұясын бұзба» және тағы сол сияқты

Мақал – мәтелдер, нақыл сөздер: «Судың да сұрауы бар» , «Өзен жағалағанның өзегі талмас» , «Бақ өсіргеннің баңғы жанады», «Тоғайды тұяқ тоздырады» және тағы басқа

6. «Өнер» аялдамасы

«Өнер» тобының қалдық заттар, яғни пакет, қалың қағаз қораптар, пластмасса бөтелкелерден, металл қаңылтырдан жасаған ойыншықтарына баға беру. Олар не үшін жасағанын түсіндіреді.

7. Елбасы Нұрсұлтан Назарбаевтың Қазақстан халқына жолдауына тоқталу.

« 2006 жылы біздің экологиялық заңнамаларымызды халықаралық озық актілермен үйлестіруге, жаңа стандарттарға көшуге, мемлекеттік бақылау жүйесін жетілдіруге бағытталған Экология кодексі қабылдануға тиіс. Тұтас алғанда, біз 2010 жылы қоғамның тұрлаулы дамуының негізгі экологиялық стандарттарын жасауға тиіспіз» - деген сөздерінің мағынасына үңілу.

8. «Үнемшіл» аялдамасы

«Үнемшіл» тобына жанұяның бір күнгі үйден шығатын қоқыстарын тізімін жазып, көп қабатты үйлерден күнделікті қанша қоқыс шығатынын есептету, олардың қанша уақытта толық айырылып, шіруін есептеуін, олардың азайту жолдарын сұрау. Қазақстанның экологиясын бүлдірмеу үшін қандай ұсыныстар айтылатынын білу.

Заттардың толық айырылып, шіріп кетуі:

Қағаз 2-10 жыл

Консерві банкалар 80 жыл

Полиэтилен 200 жыл

Пластмасса 500 жыл

Шыны 1000 жыл

9. «Болашақ» аялдамасы

Эксперттерге сөз беру. Бүгінгі тәрбие сағаты бойынша ой түю.

Өз пікірлерін айту.

10. «Қорықтар» аялдамасы

Мультимедия кешені арқылы Қазақстан корықтары мен табиғи саябақтардың, мысалы Ақсу Жабағлы, Көкшетау, Іле Алатау, Наурызым, Қорғалжын, Марқакөл, Үстірт, Батыс Алтай, Алакөл және т.б қорықтарды слайдтармен көрсету.

3.Қорытынды

Қазіргі кезде экологиялық мәселелер өзінің қоғамдық мәні жағынан алдыңғы қатардағы мәселердің біріне айналды. «Табиғат, Табиғат – Ана» деген сөз асқақтаған ұғым. Жаңа экологиялық мәдениет осыны мойындауы тиіс.Табиғатқа деген ілтипат бұл адамға көрсетілген құрмет. Қазақстан Республикасы тұрақты дамудың жаңа жолына түскенде экологиялық білім мен тәрбие берудің маңызы зор болса, экологияландырылған білімді ұрпақ қажет.

Дені саудың жаны сау

Сабақтың тақырыбы: Дені саудың жаны сау

Сабақтың мақсаты: Оқушылардың денсаулық туралы түсініктерін кеңейту. Салауатты өмір салтын насихаттау. Көрнекіліктері: слайд тақта Сабақтың барысы: І Ұйымдастыру бөлімі.

Жүргізуші: Құрметті ұстаздар және оқушылар! Бүгінгі біздің « Дені саудың жаны сау» тақырыбында өткізіліп отырған ашық тәрбие сағатына қош келдіңіздер! Денсаулық - өмір жалғасының сәулесі. Өз саулығыңа қамқор болса, жаныңа үнемі сәттілік серік болады. Әр адам өз денсаулығын сақтауы шарт. Денсаулық адам өміріндегі ең жоғарғы бағалы дүние болғандықтан әр адам өз денсаулығына көңіл бөлуі қажет, оны ысырап етпеуі керек. Біз денсаулығымызға немқұрайлы қарап оған үлкен зиян келтіреміз. Әр кім өз денсаулығының нашарлауына өзі кінәлі. Ауруларды ағзаға жолатпау адамдардың өз қолында. Сол себепті әр адам салауатты өмір салтын қалыптастыру керек. Салауатты өмір салтын қалыптастыру үшін әрқайсысымыз дене тәрбиесімен айналысуымыз, дұрыс тамақтануымыз, зиянды әрекеттерден аулақ болып, тазалық пен санитария шараларын сақтауымыз қажет. Біздің өмірімізді жарық қылатын, жан - жағымызға тамаша жарық сәулесін шашатын, өмірдегі ең басты байлық не?

Оқушылар: Денсаулық.

Әр топ өзін таныстырады.1-топ-денсаулық ұраны:Денсаулық-зор байлық.

2-топ-Тазалық ұраны:Тазалық-денсаулық кепілі.

3-топ-Дәрумен ұраны:Дәруменсіз күнім жоқ 2 жүргізуші: Уа, халқым, назар аудар денсаулыққа. Өмірде бақыттысың денің сауда. «Денсаулық – терең бақыт» деген сөзді, Құр айтпаған ұлы Абай данамыз да. 1жүргізуші:Денің сауда күштісің бұл әлемде, Денің сауда сұлусың жер бетінде. Сол мықты денсаулықтың арқасында, Жетерсің әлі талай бақыттарға-деп кезекті тақпақтарға берейік.

1-жүргізуші:1-топ сендер денсаулық туралы не білесіңдер?Ортаға сала қойыңдар. Дені саудың – жаны сау Денсаулық сенің байлығың Мықты болсаң досым ау Жуымас саған қайғы мұң Аяулым:

Денсаулықты сақта түзу өсесің Күнәдан пәк жәннат өмір кешесің. Көрген күнің қараңғы ғой дерт шалса, Харамменен тәңірді улап не етерсің? Жаман әдет көп шектірер қасірет, Сақта өзіңді; жақсылыққа жетерсің. Аружан: Шынығамыз, тынығамыз, Салауатты өмірге. Қанаттанып, талаптанып, Болашаққа біз бірге.

2-жүргізуші: 2-топ сендер тазалық туралы не білесіңдер?Ортаға салыңдар.

Раяна:

Тіс болмаса

Асты қалай шайнарсың Тісті күнде екі рет Әдет қыл бұл ісіңді Тазалап жүр тісіңді.

1-жүргізуші:3-топқа кезек берейік

Бейбіт - Витаминдер тірегің АВСДЕ деп аласың Жетіспесе бір оның Ауырып сен қаласың А-сы қажет көзіңе В-сы жүйкені тоғайтар С-дан микроб безінер Д- сүйекті нығайтар.

“ A” Мен болмасам егерде Көзің жақсы көрер ме? Жетіспесе ағзаңда Бойың биік өсер ме?

“ B” Менсіз жүйке шаршайды Ашуланып кеп саларсың айқайды Қан азайып әлсірейді жүрегің Асқазаның са қорта алмайды “ C” Мен болмасам бойыңда Тісің дұрыс өспейді Ішкен асың бойыңда Жөнімен тарап сінбейді “ D” Мен жетіспей қалғанда Мешел болып өсерсің

Қаңқаң қисық болғанда Өкінумен өтерсің 2 жүргізуші:

Ас адамның арқауы Деген сөз бар ежелден

Бойдан сіңіп тарауы

Үшін керек ереже Тамақты ішсең күнде сен Белгілі бір мезгілде Таңертең, түс, түстен соң Жатар алды кезінде. 1-жүргізуші:Тамақтану ережесін кім біледі?

Ақниет:

Тамақтанудың ережелері: 1. Артық тамақ жемеу 2. Жеңіл тамақ ішпеу 3. Тағамдарды толық және дұрыс шайнау 4. Майлы тамақтан тартыну 5. Өте тұщы және ащы тамақтан бас тарту

Олай болса,денсаулық туралы видео ролик көрейік.

2- жүргізуші:

Ойын: Пайдалы, пайдасыз тағамдарды топтастыру.

Ән:ерке қыз

1-жүргізуші:Қане, кім денсаулық туралы мақал-мәтелдер айтады?

Ерасыл Алинур Һарун Абдулла

Гимнастикадан республикалық,облыстық,аудандық сайыстардың жүлдегері Жанельді ортаға шақырамыз.

Би:Ауесхан Аяла

Жүргізуші:Ал мына 7 өсиетті естен шығармаңдар. 1.Ерте тұру 2.Орта тазалығын сақтау 3.Өзіңді таза ұстау 4.Арттық тамақ ішпеу 5.Жер ананы аялау 6.Денені шынықтыру 7.Сергек жүру. Ендеше салауатты өмір салтын ұстаныздар! Қош, сау болыңдар келесі кездескенше!

Алғыс айту – парызым!

Тәрбие сағатының тақырыбы: «Алғыс айту – парызым!»

Мақсаты: Оқушылардың «сыйластық» құндылығы туралы түсініктерін кеңейту  
Міндеттері: а) ризашылық, рахмет, алғыс туралы түсінік беру;  
ә) үлкен — кішіге деген сүйіспеншілігін, сыпайылық қарым — қатынасын дамыту;  
б) әдептілікке, кішіпейілділікке, ізеттілікке тәрбиелеу  
Көрнекіліктері: Нақыл сөздер,сандықша, шарлар және т.б.

Барысы:  
Мемлекеттік әнұран орындалады.

2016 жылғы 14 қаңтарда Қазақстан республикасының Президенті Н.Ә.Назарбаев Қазақстан халқы Ассамблеясының құрылған күні

1 наурызды елімізде Алғыс айту күні деп жариялап, № 173 Жарлыққа қол қойды. Қазақстан халқы 2016 жылы тұңғыш рет Алғыс айту күнін атап өтті.

Алғыс – адамның адамға жасаған жақсылығы, көмегі, көңілі үшін ризашылық білдіруі, сондай — ақ оның ойы мен іс — әрекетіне, жасаған істеріне жоғары баға беруі.  
Алғыс айту күні – Қазақстан халқын мәңгілікке біріктіруге бағытталған «Мәңгілік Ел» жалпыұлттық патриоттық идеясының, қазақстандық бірегейліктің негізгі арқауы – еліміздегі барлық ұлт пен ұлысты бір шаңырақ астына топтастыратын Қазақстан халқы Ассамблеясының күні. Бұл күн – күрделі заманда иық тіресе бірге еңсеріп, қысқа мерзім ішінде Елбасының басшылығымен Тәуелсіз Қазақстанды құру жолында аянбай тер төккен еліміздің барлық азаматттарының бір-біріне құрмет білдіретін күн.

Алғыс айту күні – қайырымдылық дәстүрлерін, әлеуметтік ынтымақты және өзара көмек көрсетуді қолдау күні. Бұл – репрессия мен жер аудару жылдарында біздің халық көрсеткен мейрімділік пен ақ көңілдік, қолда бармен бөлісу, көмек көрсету сынды рухани дәстүрлер күні.

Ән: «Ұстазым»

Бүгін – Рақмет айту (Thanksgiving Day) күні. Күннің халықаралық дәрежесі жоқ, мұны АҚШ және Канада халықтары қараша айының әрбір төртінші бейсенбісінде атап өтеді. Атаулы күн алғаш рет 1621 жылы ағылшындық колонистердің бастамасымен тойланған. Қыс мезгілі өте ауыр болып, адамдар аштыққа ұшырағандықтан губернатор Уильям Брэдфорд қол астындағылардың көңіл-күйін көтеру үшін Алғыс айту күнін белгілейді. Айналадағы басқа да көршілер бұл дәстүрді жылы қабылдап, қаһарлы қысты аман-есен өткереді. Рақмет айту күнінің басты нышандарының бірі – түйе тауық. Себебі, ағылшындық колонистер мерекені алғаш тойлағанда орманда атылған төрт түйе тауықты жеген екен. Кейіннен, яғни, 1789 жылы Джордж Вашингтон Рақмет айту күнін «Ұлттық мереке» деп жариялайды.  
Бұл күні барлық отбасы міндетті түрде дастарқан басына жиналып, туыстарына жақсылық жасауға асығады, жақындарын қуанту үшін түрлі тосын сыйлар ойлап табады. Қаладағы метроларда ерекше үстелдер орнатылып, адамдар ақша, азық-түліктерін қайырымдылыққа әкеліп қояды. ХVІІ ғасырдан келе жатқан әр түрлі киімдерді киген тұрғындар шеруге шығып, думанды кештер ұйымдастырады.  
Көптеген адамдар материалдық жағынан толық қамтамасыз етілген болса да, алғыс айта білмегені үшін рухани кедей болып қалып жатады.

Би: «Шығыс биі»  
Алғыс — біреудің екінші біреуге ықыласын білдіруі, рахмет айтуы. Алғысты сөзбен немесе қимыл, іс-әрекет, заттай сыйлық беру, тіпті жақсы қарым-қатынас түрінде де білдіруге болады. Әркім Алғыс алу арқылы өзінің басқалармен қарым-қатынасын, өмірдегі орнын бағалай алады. Қазақ халқының  ұғымында  неғұрлым көп Алғыс алған адам бақытты болады. “Алғыспен ер көгерер” деген мәтел соған мегзейді.

Слайд: «Жаныңда жүр жақсы адам…….»

Алғыс – қуаныш үстінде, жиын, мереке, той-томалақта адамдардың бір-біріне білдіретін игі тілектің этикалық мәнді атауы.

Сонымен, рақметке лайықты кімдер? Тізімді бірге құрайық! Бастысы – алғыс айта білу…  
Анаға – өмір сыйлағаны үшін,  
Әкеге – қорған болғаны үшін,  
Далаға – гүлдері мен көк шалғыны үшін,  
Сөзге – жанды жылытатыны үшін,  
Күнге – шуағы мен назары үшін,  
Жұлдызға – қараңғы түндегі жарығы үшін,  
Досқа – құшағы мен иығы үшін,  
Әжеге – ыстық алақаны үшін,  
Суға – тіршілік көзі болғаны үшін,  
Жерге – махаббаты мен бар болғаны үшін,  
Отқа – жылулығы үшін..

Күй: «Сарыарқа»

Өзіне жасалған жақсылыққа ризашылық білдіруді алғыс дейміз.

Проблемалық сұрақ:

«Жақсылық жасаудың біз үшін қандай пайдасы бар?

Біз неліктен басқаларға жақсылық жасауымыз қажет?»

Видео ролик: «Жақсылығың қайтар өзіңе»

— Балалар, жылы сөз, қайырымды іс, жақсы ой, кіршіксіз сезімдеріңді ешкімнен ешқашан аямаңыздар. «Рахмет» деген қасиетті сөзді жиі айтыңдар. Өмірдің әрбір сәтін бағалай білуге үйреніңдер және Табиғат – Анаға мейірімді күні үшін, көңілді жаңбыры мен ақ қары үшін, жұмсақ ақ ұлпа бұлты үшін, жақын адамдарға қайырымдылығы мен риясыз махаббаты үшін алғыс айтуды ұмытпаңдар.  
«Автограф» ойыны: (Әр оқушыға артына қағаз бекітіледі. Осы қағазға басқа оқушылар тілектерін жазуы қажет)  
Алғыстың да түпкі мәні – ризашылық білдіру арқылы жамандықтан ада болуды тілеу.

Алғыс тек «ізгі ниетті» ғана білдірмейді. Қазақта алғыс сөзі, әдетте, үлкен бір істің атқарылып біткен кезінде, яки болмаса жас адамның үлкен қарияға жасаған игілікті іс-әрекетіне қатысты айтылады. Яғни қазақтағы алғыс ежелгі сипатын өзгерткен, ол рух-иеге немесе басқа бір құдіретке жалыну емес. Керісінше, қазақ алғысы ризашылық белгісі, игі іс атқарған адамға деген ерекше қатынасты көрсетеді. Сол себепті қазақ жастары үлкеннің алғысын алуға тырысқан. Мәселен, олар тойда, аста жиналған үлкендердің алдынан шығып, аттарынан қолтықтап түсіріп, үйге енгізеді. Сол кезде риза болған ақсақал «Қарағым, ғұмырлы бол!» деп өзінің алғысын айтады. Немесе, үйде жағалай отырған адамдардың қолына су құйып, орамал беріп, қызмет етеді, ал келіндерге үлкендер «Көп жаса, шырағым!» деп ризашылық сезімін білдіреді.

Сол сияқты жас келін үйге келген кісіге, яки жасы үлкен адамға ізет көрсетіп, сәлем етеді. Оған «Қалқам, өркенің өссін» деп, үлкен кісі өзінің ризашылық батасын айтады. Я болмаса жас адам үлкен кісінің әлдеқалай берген тапсырмасын дер кезінде ойдағыдай орындаса, қария оған «Жасың ұзақ болсын!» деген сияқты алғыс айтып, екі жақтың да көңілі хош болады.

Қазақ алғыстары нақты адамға қарата айтылады, ол екі адамның бір-біріне деген ізгі ықыласын білдіреді. Оның басты мақсаты жақсылық істеген адамға ризашылық білдіру, алғыс алған адамның көңіл-қошы болып, ырыс-берекесі арта түседі деп ырымдаған. Қазақта алғысты риза болған адам айтады, оны сұрап алмайды, басқа түркі халықтарындағыдай арнайы алғысшылар болмайды.

Байқайтынымыз: алғысты риза болған жақ өзі айтса, батаны екінші жақ көбінесе «Батаңызды беріңіз!» деп сұрап алады. Екіншіден, алғыс ұғымында ризашылық белгісі сақталған, ол туралы қазақ паремасында «Алтын алма, алғыс ал!» деп келетін мәтелде алғыстық сипатты байқауға болады. Себебі, қазақ  ұғымында алғыс алған адамды Тәңір жарылқап, оның құты көбейеді, ырысы артады деп сенген. Алғыстың мазмұны көбіне тілек түріндегі білдіріледі: Алла риза болсын! Көп жаса! Өмір жасың ұзақ болсын! Бақытты бол, Тең құрбыңның алды бол! және т.б.

М.Әуезов шығармаларында қазақы алғыстың мынадай түрлері айтылады: Алдыңнан жарылқасын; амандық шаттықпен көрісуге жазсын; аруақ жар болсын; аруақ қолдасын; бақыл бол; жолыңа жұп шырақ; жолың болсын; көрісуге күн жақсы болсын; қадамың құтты болсын; қайырлы болсын; қайыры бірге болсын; қосағыңмен қоса ағар; байлар көбейсін; құдай көңіліңді өсірсін; құсың құтты болсын; қызығың ұзақ болсын; ойнар көбейсін; осы бетіңнен жарылқасын; өмір жасың ұзақ болсын; от анасын жарылқасын; өркенің өссін; садағаң келсін; сауық молайсын; сақтай гөр терістен; тие берсін; тілектерің тап болсын; тілеуің берсін; ұзағынан сүйіндір.

Хормен: «Өмірге риза болып, алғыс айт».

Ана - өмірдің гүлі!

Сабақтың тақырыбы: Ана - өмірдің гүлі!

Мақсаты: 8 - наурыз аналар мен қыздар мерекесін атап өту. Отбасының

берекесі, бүкіл адамзаттың өмірі, өмір гүлі аналарды, нәзік

жанды қыздарды сыйлауға үйрету;

Қыздарды әсемдікке, іскерлікке баулу;

Аналарына деген балалық махаббатқа, ер балаларды қыз балаға

деген қамқорлыққа, сыйластыққа тәрбиелеу.

Көрнекіліктер: Құттықтау сөздері жазылған плакаттар,слайд, шарлар, магнитофон, үнтаспа.

Мұғалім: Құрметті ақ жаулықты әжелер, асыл аналар, қадірлі ұстаздар, қымбатты қыздар! Сіздерді 8-наурыз халықаралық әйелдер күні мерекесімен құттықтаймын. Бұл күн тамаша мереке, көктем мерекесі, табиғаттың оянатын мезгілі. Ең жылы сезімдер – қайырымдылық пен кішіпейілділік, үміт пен сенім, махаббат пен адалдық бірігеді. Осы тамаша күнге орай ұйымдастырылған «Ана өмірдің гүлі» атты тәрбие сағатымызға қош келдіңіздер!

Жүргізуші; "Ана дегеніміз – әлемнің жан – дүниесі, оның бастауы мен таусылмайтын жалғасы. Ол – тіршілік, үлкен тағдыр, махаббат пен шабыттың нәрі. " Ана" сөзі бізді елең еткізбей, жылылық пен шуақты сездермей қоймайды! "

**Хор «Анашым әні»**

Шұғыла: Ана деген - адамзаттың данасы,

Ана деген - сәбилердің панасы.

Ана деген – жарық жұлдыз шырағың,

Ана деген - қайнар ыстық бұлағың.

Ана деген - өмірдегі қамқорың,

Ана деген - сүйенерің жан құрбың!

2 оқушы: Ана десе сезім билер тым ыстық,

Жарасымды адамдарға туыстық.

Бір адамға берсе ана мейірім,

Орнар еді бар әлемде тыныштық.

Әдемі: Адамзат қуат алар ақ сүтіңнен,

Мәпелеп әлдилеген пейілің кең.

Аналық махаббатың кәусар бұлақ,

Сөнбейтін ақ жүрегің мәңгі шырақ.

**Жастар күйі» Серикбаева Ләйләның орындауында**

Қару :Тосып тәтті дәмдерін,

Ол бар жерде бал жедім.

Мен ұйықтарда айтады,

Ертегісін, әндерін.

Біздің үйде осындай,

Әжетайым бар менің!

Шұғыла; Әже менің бұл әжем

Айтқан сөзі дәл әжем

Аман болса көреді

Қызығымды әлі әжем

Һарун: Ана деген - бастауы ұлылықтың,

Ана деген - рәмізі сұлулықтың.

Ана деген бір жыр бар шырқалатын,

Асқақтатар биікке ұрпақ атын.

**Шамшархан Қарудың орындауында "Бозторғай" әні**

Аяла : Ана деген - бәйтерегі өмірдің,

Ана деген - қуанышы өмірдің.

Ана деген - әрбір үйдің жылуы,

Ана деген - гүлі туған өмірдің

Раяна: Құрметтейік, о, адамдар аналарды,

Бізді өмірге әкелген даналарды.

Себебі ана деген асыл жан ғой,

Ойлауменен істелік әр қадамды.

**Асилбек Шұғыланың орындауында "Кукарелла" биі**

Ақайша: Ана деген - ақылшың,

Анаң барда батырсың.

Қасыңда кім болса да

Тек анаңа жақынсың!

Ерасыл :Бір өзіңнен бастап өмір жолдарын,

Жүрегіңе жүрегімді жалғадым.

Өзің мына сыйға берген өмірде,

Ақ сүтіңді ақтап өту-арманым.

Ләйлә: Барша ана,құтты болсын мерекеңіз,

Әрқашанда ана сізбен берекеміз.

Ақтасақ ақ сүтіңді,асыл анам.

Сонда біз кісілікке теңесеміз.

**Гусейнова Раянаның орындауында "Әкеге мың алғыс"әні**

Мөлдір: Өмірде ана бұлақ, ана пана,

Өмірді өркендетер ана ғана.

Өсірген талай көсем, талай шешен,

Талай ер, талай ақын, талай дана.

Алинур: Сегізінші наурызда,

Құттықтаймыз ананы.

Теңеп оны жұлдызға -

Сый тартамыз бағалы!

Абдулла: Ана - біздің елде ардақты адам,

Кіші де, үлкен де оны ардақтаған.

Өзінің аяулысы - Отанды да,

Ана деп біздің халық текке айтпаған

**Ауесхан Аяланың орындауында«Өзбек биі».**

Айсултан: Анаң болса қасыңда,

Басқа бақыт не керек.

Аналардың жүрегі,

Мейірімді ғой керемет.

**Көрініс « Мейірімді бала» (авт.Ерасыл, анасы –Ләйлә , балалары – Абдулла, Қару, Һарун) .**

«Жүргізуші: Дүниедегі барлық өмірдің сарқылмас бұлағы - ана. Ақын да,

батыр да анадан туады. Ана - үйдің берекесі, қыз баланың

өнегесі, отбасының темір қазығы, шаруаның несібесі.Ананың көзінен төгілген нұр жан - жағына шуағын шашады, олай болса,

- Достар, бізге осы жарық дүниені сыйлаған кім?

Бәрі: - АНА

**Мұғалім: Бізді дүниеге әкелген кім «Ана» дұрыс айтасыңдар енді тақтаға бала жүректеріңнен шыққан жыллы лебіздеріңді, сөздеріңді жабыстырыңдар!**

**Би«Алаш»**

**Ән: «Аяулы анашым» хор**

Құрметті аналар, мерекелеріңіз мерекеге ұлассын! Білімді де сүйкімді, өнерлі де сымбатты қыздарыңыз бен ұлдарыңыздың қуанышына тоймай, ұзақ өмір сүріңіздер!

Назарларыңызға рахмет!!!

Табиғатты қорғау біздің міндетіміз

5 маусым – Бүкіл әлемдік қоршаған ортаны қорғау күніне арналған тәрбие сағатының іс-шарасы  
Тақырыбы: «Табиғатты қорғау –біздің міндетіміз» атты ашық тәрбие сағаты  
Мақсаты:  
1. Оқушыларға адам мен табиғаттың егіз екенін ұғындыру. Табиғат қазына байлық екенін түсіндіру. Жерді, құрметтеуді, табиғатты қорғауды үйрету;  
2. Қоршаған ортаны қорғау, туған елге деген сүйіспеншілігін арттыру;  
3. Туған жердің табиғатын аялауға, табиғатты қорғауға тәрбиелеу, қамқорлық жасауға баулу, табиғатты сүюге үйрету, экологиялық тәрбие беру.  
Көрнекілігі:  
«Жер – қазына, су – алтын, мол байлық», «Табиғат аясы – адамның алтын бесігі» және «Табиғат — тіршілік атаулының құтты қоныс – мекені, тіршіліктің түлеп өсуіне қажетті нәрі, жер бетіне көрік берген сәні» атты қанатты сөздер мен табиғат жайлы суреттер.

Барысы:  
Кіріспе сөз  
Мұғалім:  
Қымбатты ұстаздар, оқушылар!  
Жалпы, табиғат — тіршілік атаулының құтты қоныс – мекені, тіршіліктің түлеп өсуіне қажетті нәрі, жер бетіне көрік берген сәні.  
Халық ұғымында табиғат деген сөз жер, аң, туған жер, атамекен сөздерімен қатар тұрады. Олай болса, бүгінгі айтар сөзіміз де, шырқар әніміз де табиғат жайлы болмақ.  
Қазақстан табиғатының өлшеусіз байлығын игере отырып, бізді қоршаған ортаның бүтіндігін сақтау да республикамыздағы ең күрделі мәселелердің бірі. Міне бүгінгі тәрбие сағатымызда айтылатын мәселеміз осы.

1-жүргізуші:  
Құрметті оқушылар бүгінгі тәрбие сағатының тақырыбы: «Табиғатты қорғау – адамзаттың парызы». Адам мен табиғат егіз. Табиғатты асыраушың, қамқоршың десең де болады. Ата – бабаңның « Жер – қазына, су – алтын, мол байлық» деп өсиет айтып келгені тегіннен тегін емес. Күнделікті ішіп жүрген тамағымыз, үстіміздегі киіміміз, оқитын кітабымыз, жазатын қағазымыз, мінер көлігіміз, ауырғанда пайдаланатын дәріміз, тыныс алар ауамыз, ішер суымыз – осылардың бәрі жомарт табиғаттың берген сыйы.

2-жүргізуші:  
Ал қазіргі кезде барша адамзат алдында тұрған кезек күттірмейтін киелі де күрделі міндеттеріміздің бірі ыстық ұя, алтын бесік, жұмыр жердің табиғатын қорғау және оның сан алуан байлығын барынша ұқыпты пайдалану болып отыр. Соңғы жылдары ғылым мен техниканың өркендеуі қоршаған ортаға зиянды әсерін тигізуде. Жер шарында жыл сайын шамамен 10 – 15 милион гектар орман жойылады екен.

1 жүргізуші:  
Ұзақ жылдар бойы қалыптасқан солақай саясат Қазақстан табиғатын да сұрықсыз күйге түсірді. Жер бетінен жойылып бара жатқан Арал теңізі мен қырық жыл бойы үздіксіз сынаудан көкірегі қарсы айрылған қасиетті Семей жерінің аянышты хәлі осының айғағы.

2 жүргізуші:  
«Тәрбие тал бесіктен басталады» дегендей болашақ ұрпақты экологиялық сауатты етіп тәрбиелеуді отбасы, ошақ қасынан бастағанымыз дұрыс. Табиғаттың жасыл желегімен аң құсын аялау, көзі ашық, көкірегі ояу әрбір жанның азаматтық борышы.

1-оқушы  
Ну орман, жасыл орман, мынау орман,  
Далаға қорған болып тұра қалған.  
Барлығы баласындай бір – ақ үйдің,  
Барлығы жаралғандай бір адамнан.  
О, құдірет, неткен шалқар күй ең сен,  
Бүгін менің түседі жиі еңсем.

2-оқушы  
Осылай да ойланып қой, адамдар,  
Жығылмайсың орманыңа жүгінсең  
Табиғат әсемдіктің төркінісің,  
Ән саламыз бір сенің көркің үшін.  
Жан – жануар табынып бір өзіңе,  
Сенен асып тұрғандай бар тынысын

3-оқушы  
Табиғат – сұлу мекенім,  
Өзіңді пана етемін.  
Саяңда өсіп ер жетіп  
Биікке самғап жетемін.

5-оқушы:  
Табиғаттан нәр алған ғой жанымыз,  
Жер бетінің ажары ғой сәніміз,  
Туған өлке табиғатын аялап,  
Ұсынайық жүрек нұрын бәріміз.

6-оқушы  
Болсын тек ауа таза, тұнық су  
Басылмасын айдын көлде құстың шуы  
Төңіректе кесілмесін тал терек  
Араша түс табиғатта бәрі керек!

7-оқушы  
Тартылмасын теңіз көлдер су алып,  
Жарылып жер, өсімдіктер қуарып.  
Қолда барда қадір тұтып сақтайық  
Жаратқанның бергеніне қуанып.

8-оқушы  
Мен сүйем ерікті еркін құсын  
Сайратамын төрт бөліп түн ұйқысын.  
Мен сүймес дүниеде еш нәрсе жоқ,  
Сүйемін табиғаттың барлық күшін.

9-оқушы:  
Күн – барлық тіршіліктің құдіретті тірегі.  
Жер тіршілікке нәр беріп анамыздай асырап жатыр.  
Су – тіршіліктің көзі.  
Ауа – өмір тынысы.

Ән орындалады. « Табиғатым»

Көрініс:  
Атақты батыр Ханкелді баласы Райымбекті 16 жасқа толғанда «Сәлем беріп батасын алып қайт» деп Төле биге жұмсапты. Төле биге сәлем беріп, елдің сәлем сауқатын жеткізіп, қонақ болған Райымбек аттанар сәтте, дана қартқа мынадай сауал қойыпты.

Райымбек: (оқушы)  
Ата!  
Жер дегенім немене?  
Ел дегенім немене?  
Жер сәні деген немене?  
Ел сәні деген немене?  
Жер құты деген немене?  
Жерді не көтереді?  
Елді кім көтереді?

Төле би: (оқушы)  
Жер дегенің – тіршілік, Ел дегенің – қара халқың,  
Жер сәні – ұшқан құс пен жүгірген аңы, аққан суы, жайқалған шалғыны, ну орманы.  
Ел сәні – өркендеп өскен ұлы мен қызы.  
Жер құты – қойнауындағы кені.  
Жерді су көтереді,- деп жауап берген екен.  
Қортыныды: Табиғатты қорғау  аялау адамзаттың парызы!

Наурыз – жыл басы

Сабақтың тақырыбы: Наурыз – жыл басы.

Мақсаты:

1.Оқушыларға ұлыстың ұлы күні туралы толық мағлұмат беру, халқымыздың салт-дәстүрін, әдет-ғұрпын үйрете отырып, наурыз қазақтың ұлттық мейрамы екенін ашып көрсету;

2.Оқушылардың санасын халқына деген мақтаныш сезімін ұялату;

3.Мерекеге байланысты ұлағатты сөздердің мағынасына қарай оқушыларды, адамгершілікке, елін, Отанын сүйюге, ұлттық салт дәстүрді дәріптеуге тәрбиелеу.

Көрнекілігі:

Нақыл сөздер, ұлттық киім суреті, қабырға газеті

Барысы:

Бүгінгі тәрбие сағатымыз Ұлыстың ұлы күніне арналады.Наурыз-өте көнеден келе жатқан мейрам. Күні бүгінге дейін жер шарындағы көптеген халықтардың дәстүрлі мейрамына айналып отырған бұл мерекенің қашаннан бері тойланып келе жатқанын дөп басып айту қиын.

Жүргізуші:

Құрметті ұстаздар, ата-аналар, оқушылар! Қазақ халқының тұрмыс тіршілігінде, әдет-ғұрпында ерекше орын алатын, ертеден тойланып келе жатқан мейрамның бірі-Наурыз. Наурыз қазақтың ұлттық мейрамы. 22 наурызда күн мен түн теңеледі, қыс өтіп, көктем келеді.Тіршілік басталады қазақ халқы үшін үлкен мейрамы-жаңа жыл болып саналған. Құрметті қонақтар, бүгінгі «Жыл басы-Наурыз» атты тәрбие сағатымызды ашық деп жариялаймыз.

Сіздерден өскен балалар

Батырлар мен даналар

Құттықтаймыз мейраммен

Құрметті ата-аналар мен абзал ұстаздар, дейкеле құттықтау сөз кезегі мектеп директоры Жораев Нарынбай ағайға сөз кезегін береміз.

Ән:--------------------------------------------------------------

Жүргізуші: Келіп жеткен Ұлыстың ұлы күні болған Наурыз мерекелеріңіз құтты болсын!

Енді Наурыз туралы өлең- тақпақтарға кезек береміз.

1-Оқушы

Наурыз әлем наурыз құс,

Сұлу дала,сағым түз,

Самғай ұшқан қарлығаш,

Аққу қаздар мамық төс.

Наурыз дала, таурыз гүл,

Тентек сезім үнсіз тіл.

Ақ қайыңның аясында айқасқан,

Балуан білке,қыпша бел.

2-оқушы:

Елім менен жеріме

Ырыстан шашқан Наурызым.

Күлімдеген көктемге,

Шуағын шашқан Наурыз

Жеті түрлі дән салып,

Дәм татқызған Наурыз

Жақсылық тілеп Халыққа,

Молшылық әкелсін Наурыз

3-оқушы

Қыс өтіп қар кетіп,

Шырайлы жаз жетіп.

Шаруаның кенелген

Мейрамы ежелден-

Құтты болсын,Наурыз!

4-оқушы:

Наурыз-шыр айналған жылдың басы

Адамның өлшенер өмір жасы,

Қазақтың пейіліне жарасады,

Әр үйде дастарханда толған асы.

5-оқушы:

Наурыз тойы-тамаша,

Наурыз тойы-жаңаша.

Табиғат та тамаша,

Тамылжып тұр жаңаша.

6-оқушы:

Ой халайық халайық,

Әсем әнге салайық

Наурыз тойын көңілді

Бірге қарсы алайық

7-оқушы:

Қанекей қарсы алайық жылдың басын,

Қосылып жасқа жасың, басқа басың.

Барайық келер жылға төрт көз түгел,

Аман боп, алыс-жақын, кәрі- жасың.

8-оқушы:

Наурыз келді сән құрып,

Жасарып жаңғырып.

Құлпырады жер мен көк,

Мейірім таң күліп

Жүргізуші: Армысыңдар, халайық, Бармысыңдар, халайық. Наурыз тойын жұп жазбай Жылда қарсы алайық.

Хор:------------------------------------------

Көрініс: күн мен түн ортаға шығады. Күн: Сәулесі мол Күнмін, Түн: Жұлдызы көп Түнмін Екеуі бірігіп: Бүгін біздер бірдей боп, Теңелеміз бүгін біз. Түн: Ал ертең күн ұзақ. Күн: Түн қысқарар бірақ. Екеуі бірігіп: Ұйқы қанбай қалып, Жүрмеңдер бірақ.

Жүргізуші: Ал, халайық, тұрмайық, Әндетейік жырлайық! Ортамызды ашайық, Ырыс тілеп бұл жылға, Жырдан шашу шашайық! Ән:-------------------------------------------------

Би:--------------------------------------------------

9-оқушы:

Жаңарғаны сананың

Ұмытады мұны кім?

Ата салтым бабаның

Алып келді Ұлы күн

10-Оқушы:

Кел балалар ойнайық,

Наурыз тойын тойлайық

Баянды боп мереке

Қыр гүліндей жайнайық

11-Оқушы:

Су жылтырап бүрін ашқан жас талдан,

Бу бұрқырап қатып қалған тастардан.

Күн күркіреп, жасын ойнап аспаннан,

Бар тіршілік Наурыздан басталған.

12-оқушы:

Ел де тыныш

Жер де тыныш-бұл күні,

Көреміз тек қуаныш пен күлкіні.

Табысқан жұрт таныс тауып жатады,

Жамалғандай жүректердің жыртығы.

13-оқушы:

Саф тыйылып Сарыарқаның бораны,

Күн өрлейді күнбезінен жоғары.

Наурыздың жиырма екісі толғанда,

Тоғысады тоғыз жылдың торабы.

14-оқушы:

Наурыз менің елімнің берекесі,

Жаңа жылы қазақтың мерекесі.

Шаңырағы биіктеп күнге жақын,

Ұланғайыр керілсін керегесі.

15-оқушы:

Қымбат білген адамға соз өнері,

Бұрық-сарқ етіп қайнасын көжелері.

Жаңа жылда елімнің көркі өсіп,

Гүлге толсын көгеріп көшелері.

Жүргізуші: Әнім де саған, биім де, Құт қонақ өзің үйімде. Қуаныш сыйлар еліме, Күлімде, Наурыз, күлімде.

Жүргізуші: Ал ендеше оқушыларымыз

1.Қазақтың ұлттық киімдері туралы, наурыз мейрамы туралы жазған шығармаларын оқиды.

2.Қазақ халқында киелі сандар бар. Сол сандарға тиісті кейбір нанымдар мен сенімдерге тоқтала кетейік.

А. 10 ата деген не?

Әке, бала, немере, шөбере, шөпшек, немене, туажат, жекжат, жұрағат, жамағат.

Ә. Үш мақсат деген не?

Жол мақсаты-жету, дау мақсаты-біту, сауда мақсаты-ұту.

Б. Үш арсыз.

Ұйқы арсыз, күлкі арсыз, тамақ арсыз.

В. Қонақ түрі:

Арнайы қонақ, құдайы қонақ, қыдырма қонақ.

Г. Бес байлық.

Әуелі байлық-денсаулық, екінші байлық-еркіндік,

үшінші байлық-тіл, төртінші байлық-қайрат-күш, ақ жаулық, бесінші байлық-балаңыз.

Ән: Рамазан Махаббат «Қошақаным»

Хор: Жас дәуірдің түлегіміз

Қорытынды:

-Құрметті қонақтар, оқушылар, бүгінгі Ұлыстың ұлы күні Наурыз мерекесіне байланысты «Наурыз – жыл басы» атты тәрбие сағатымызды аяқтай отырып Жыл оң болсын ақ мол болсын деген ізгі ниетпен отбасыларыңызға амандық дендеріңізге саулық елімізге тыныштық тілегім келеді.